
[bookmark: _Hlk229041729]เกี่ยวกับภาษีเงินได้ (ฉบับที่ ๔๖๙)
เรื่อง  กำหนดหลักเกณฑ์ วิธีการ และเงื่อนไข การยกเว้นภาษีเงินได้นิติบุคคล
[bookmark: _Hlk169684298]สำหรับเงินได้ที่ได้จ่ายเป็นค่าซื้อหรือค่าจ้างทำโปรแกรมคอมพิวเตอร์ ฮาร์ดแวร์ หรืออุปกรณ์อัจฉริยะ
หรือค่าใช้บริการโปรแกรมคอมพิวเตอร์ ฮาร์ดแวร์ อุปกรณ์อัจฉริยะ หรือบริการด้านดิจิทัล 
แต่ไม่รวมถึงเครื่องคอมพิวเตอร์


	อาศัยอำนาจตามความในมาตรา ๔ แห่งพระราชกฤษฎีกาออกตามความในประมวลรัษฎากร
ว่าด้วยการยกเว้นรัษฎากร (ฉบับที่ ๘๐๒) พ.ศ. ๒๕๖๙ อธิบดีกรมสรรพากรกำหนดหลักเกณฑ์
วิธีการ และเงื่อนไขการยกเว้นภาษีเงินได้นิติบุคคล สำหรับเงินได้ที่ได้จ่ายเป็นค่าซื้อหรือค่าจ้างทำโปรแกรมคอมพิวเตอร์ ฮาร์ดแวร์ หรืออุปกรณ์อัจฉริยะ หรือค่าใช้บริการโปรแกรมคอมพิวเตอร์ ฮาร์ดแวร์ อุปกรณ์อัจฉริยะ หรือบริการด้านดิจิทัล แต่ไม่รวมถึงเครื่องคอมพิวเตอร์ ดังต่อไปนี้
	ข้อ	๑	ในประกาศนี้
		“โปรแกรมคอมพิวเตอร์” หมายความว่า โปรแกรมหรือชุดคำสั่ง ที่ใช้ควบคุมการทำงานของเครื่องคอมพิวเตอร์หรือฮาร์ดแวร์หรืออุปกรณ์ ที่ใช้ในการบริหารจัดการธุรกิจด้านต่าง ๆ เช่น
โปรแกรมที่ใช้ในองค์กร โปรแกรมสมองกลฝังตัว โปรแกรมด้านการวิเคราะห์และประมวลผลข้อมูล
ขนาดใหญ่ โปรแกรมที่ใช้ในการควบคุมหรือเชื่อมโยงอุปกรณ์ที่ใช้ในการควบคุมหรือเชื่อมโยงอุปกรณ์
ที่ใช้เทคโนโลยีขั้นสูง เป็นต้น
		“ฮาร์ดแวร์” หมายความว่า คอมพิวเตอร์ที่มีหน่วยประมวลผลกลาง (CPU) ตลอดจนอุปกรณ์อินพุต และเอาต์พุตอุปกรณ์ต่อพ่วงทั้งหมด เช่น จอภาพ ดิสก์ คอนโซล เทป เครื่องพิมพ์
พล็อตเตอร์ ดิจิไทเซอร์ สแกนเนอร์ เป็นต้น
“อุปกรณ์อัจฉริยะ” หมายความว่า อุปกรณ์อิเล็กทรอนิกส์ที่โดยทั่วไปจะเชื่อมต่อกับอุปกรณ์
หรือเครือข่ายอื่น ๆ ผ่านโปรโตคอลไร้สายที่แตกต่างกัน เช่น บลูทูธ ไวไฟ เครือข่ายสื่อสารไร้สาย 5G
เป็นต้น ซึ่งทำงานได้แบบโต้ตอบและแบบอัตโนมัติ
		“บริการด้านดิจิทัล” หมายความว่า การนำเทคโนโลยีและการให้บริการมาใช้งาน (Enabling Technology and Services) ซึ่งเป็นบริการซอฟต์แวร์ที่เป็นลักษณะของแพลตฟอร์ม โดยทำหน้าที่


                                                                                                                  / เป็นแพลตฟอร์ม ...
เป็นแพลตฟอร์มกลางระหว่างผู้ซื้อหรือผู้ใช้บริการและผู้ขายหรือเจ้าของกิจการ โดยมีผู้ให้บริการ
แพลตฟอร์มกลางในการจัดการกระบวนการบนดิจิทัลทั้งหมด ตั้งแต่ต้นทางจนถึงปลายทาง ซึ่งผู้ให้บริการแพลตฟอร์มอาจเป็นผู้ให้บริการกลางที่เป็นผู้พัฒนาเทคโนโลยีแพลตฟอร์ม หรือผู้ให้บริการเทคโนโลยี
ที่เป็นเจ้าของกิจการเองด้วย
	ข้อ  ๒  การยกเว้นภาษีเงินได้สำหรับเงินได้ที่ได้จ่ายเป็นค่าซื้อหรือค่าจ้างทำโปรแกรมคอมพิวเตอร์
ฮาร์ดแวร์ หรืออุปกรณ์อัจฉริยะ หรือค่าใช้บริการโปรแกรมคอมพิวเตอร์ ฮาร์ดแวร์ อุปกรณ์อัจฉริยะ 
หรือบริการด้านดิจิทัล แต่ไม่รวมถึงเครื่องคอมพิวเตอร์ซึ่งเป็นฮาร์ดแวร์ที่ไม่ได้รับการอนุมัติขึ้นทะเบียน
สินค้าจากสำนักงานส่งเสริมเศรษฐกิจดิจิทัล ตามมาตรา ๔ แห่งพระราชกฤษฎีกาออกตามความใน
ประมวลรัษฎากร ว่าด้วยการยกเว้นรัษฎากร (ฉบับที่ ๘๐๒) พ.ศ. ๒๕๖๙  ต้องเป็นไปตามหลักเกณฑ์ วิธีการ และเงื่อนไข ดังนี้
[bookmark: _Hlk224125633](๑)	เป็นการจ่ายค่าซื้อหรือค่าจ้างทำโปรแกรมคอมพิวเตอร์ ฮาร์ดแวร์ หรืออุปกรณ์อัจฉริยะ
หรือค่าใช้บริการโปรแกรมคอมพิวเตอร์ ฮาร์ดแวร์ อุปกรณ์อัจฉริยะ หรือบริการด้านดิจิทัล แต่ไม่รวมถึง
เครื่องคอมพิวเตอร์ซึ่งเป็นฮาร์ดแวร์ที่ไม่ได้รับการอนุมัติขึ้นทะเบียนสินค้าจากสำนักงานส่งเสริม
เศรษฐกิจดิจิทัล และไม่รวมค่าบำรุงรักษารายปีและค่าใช้จ่ายที่ไม่เกี่ยวข้องโดยตรงกับการใช้โปรแกรมคอมพิวเตอร์ ฮาร์ดแวร์ อุปกรณ์อัจฉริยะ หรือใช้บริการด้านดิจิทัล ที่ได้จ่ายไปตั้งแต่รอบระยะเวลา
บัญชีที่เริ่มในหรือหลังวันที่ ๒๔ มิถุนายน พ.ศ. ๒๕๖๘ แต่ไม่เกินวันที่ ๓๑ ธันวาคม พ.ศ. ๒๕๗๐
ให้แก่ผู้ขายหรือผู้รับจ้างทำโปรแกรมคอมพิวเตอร์ ฮาร์ดแวร์ หรืออุปกรณ์อัจฉริยะ หรือผู้ให้บริการ
โปรแกรมคอมพิวเตอร์ ฮาร์ดแวร์ อุปกรณ์อัจฉริยะหรือบริการด้านดิจิทัล ที่ได้รับการขึ้นทะเบียน
ในบัญชีบริการดิจิทัลของสำนักงานส่งเสริมเศรษฐกิจดิจิทัล
(๒)	เป็นโปรแกรมคอมพิวเตอร์ ฮาร์ดแวร์ อุปกรณ์อัจฉริยะ หรือบริการด้านดิจิทัล  
ที่ใช้ในการบริหารจัดการธุรกิจด้านต่าง ๆ และต้องถูกสร้างและพัฒนาขึ้นในประเทศไทย
[bookmark: _Hlk224125698](๓)	ให้บริษัทหรือห้างหุ้นส่วนนิติบุคคลได้รับสิทธิยกเว้นภาษีเงินได้นิติบุคคลสำหรับค่าซื้อ
หรือค่าจ้างทำโปรแกรมคอมพิวเตอร์ ฮาร์ดแวร์ หรืออุปกรณ์อัจฉริยะ หรือค่าใช้บริการโปรแกรมคอมพิวเตอร์ ฮาร์ดแวร์ อุปกรณ์อัจฉริยะ หรือบริการด้านดิจิทัล แต่ไม่รวมถึงเครื่องคอมพิวเตอร์ 
เป็นจำนวนร้อยละหนึ่งร้อยของรายจ่ายตามจำนวนที่ได้จ่ายไปจริงแต่ไม่เกินสามแสนบาทในแต่ละรอบ
ระยะเวลาบัญชี
(๔)	โปรแกรมคอมพิวเตอร์ ฮาร์ดแวร์ หรืออุปกรณ์อัจฉริยะ ที่ซื้อหรือจ้างทำ ต้องนำมาหัก
ค่าสึกหรอและค่าเสื่อมราคาของทรัพย์สินได้ ตามมาตรา ๖๕ ทวิ (๒) แห่งประมวลรัษฎากร และ
ต้องไม่เคยผ่านการใช้งานมาก่อนโดยต้องได้มาและอยู่ในสภาพพร้อมใช้การตามประสงค์ภายในวันสิ้นรอบระยะเวลาบัญชีที่มีการจ่ายค่าซื้อหรือค่าจ้างทำ
(๕)	โปรแกรมคอมพิวเตอร์ ฮาร์ดแวร์และอุปกรณ์อัจฉริยะของผู้ขายหรือผู้รับจ้างทำโปรแกรม
คอมพิวเตอร์ ฮาร์ดแวร์ หรืออุปกรณ์อัจฉริยะ หรือผู้ให้บริการโปรแกรมคอมพิวเตอร์ ฮาร์ดแวร์
อุปกรณ์อัจฉริยะ หรือบริการด้านดิจิทัล ต้องได้รับการอนุมัติขึ้นทะเบียนสินค้าหรือบริการในบัญชี

                                                                                                                                                     / บริการ ...

บริการดิจิทัลจากสำนักงานส่งเสริมเศรษฐกิจดิจิทัลก่อนที่บริษัทหรือห้างหุ้นส่วนนิติบุคคลนั้นจะซื้อจ้างทำ
หรือใช้บริการจึงจะได้สิทธิยกเว้นภาษีเงินได้นิติบุคคลสำหรับเงินได้เท่าที่ได้จ่ายเป็นค่าซื้อ ค่าจ้างทำ
หรือค่าใช้บริการนั้น			
[bookmark: _Hlk224119686]	ข้อ  ๓  บริษัทหรือห้างหุ้นส่วนนิติบุคคลที่ใช้สิทธิยกเว้นภาษีเงินได้นิติบุคคลต้องจัดทำรายงาน
แสดงรายละเอียดของโปรแกรมคอมพิวเตอร์ ฮาร์ดแวร์ หรืออุปกรณ์อัจฉริยะ หรือบริการด้านดิจิทัล
ที่ใช้สิทธิยกเว้นนั้น และเก็บรักษารายงานดังกล่าว รวมทั้งเอกสารประกอบการลงรายการในรายงานไว้ 
ณ สถานประกอบการพร้อมให้เจ้าพนักงานประเมินตรวจสอบได้ โดยมีรายละเอียดอย่างน้อย ดังต่อไปนี้ 
	(๑)	ประเภทของโปรแกรมคอมพิวเตอร์ ฮาร์ดแวร์ อุปกรณ์อัจฉริยะ หรือบริการด้านดิจิทัล
ที่ได้ซื้อ จ้างทำ หรือใช้บริการ 
	(๒) 	ลักษณะการใช้งานของโปรแกรมคอมพิวเตอร์ ฮาร์ดแวร์ อุปกรณ์อัจฉริยะ หรือบริการด้านดิจิทัลที่ได้ซื้อ จ้างทำ หรือใช้บริการ และ
	(๓) 	วันที่โปรแกรมคอมพิวเตอร์ ฮาร์ดแวร์ อุปกรณ์อัจฉริยะ หรือบริการด้านดิจิทัลดังกล่าวพร้อมใช้งานตามประสงค์
ข้อ  ๔  ประกาศนี้ให้ใช้บังคับตั้งแต่วันที่ ๒๔ มิถุนายน พ.ศ. ๒๕๖๘ เป็นต้นไป

		           ประกาศ ณ วันที่  ๓๐ กันยายน  พ.ศ. ๒๕๖๙


                                   สมศักดิ์ อนันทวัฒน์
(นายสมศักดิ์ อนันทวัฒน์)
อธิบดีกรมสรรพากร

